มั่นใจเทรดฟิวเจอร์ส
เรื่องเด่นประเด็นร้อนในช่วงสัปดาห์ที่ผ่านมา คงหนีไม่พ้นเรื่องความผันผวนของราคาสินค้าโภคภัณฑ์ โดยเฉพาะราคาทองคำ ที่ปรับตัวลดลงอย่างน่าตกใจในช่วงวันหยุดสงกรานต์ ซึ่งทาง TFEX ก็ได้มีมาตรการรองรับกับสถานการณ์ดังกล่าวเพื่อให้ผู้ลงทุนที่ซื้อขายทองคำล่วงหน้า หรือ Gold Futures สามารถจัดการความเสี่ยงของตนได้ดีขึ้น ในสัปดาห์นี้ &#8220;นัดพบอนุพันธ์&#8221; จึงขอนำเสนอมาตรการต่างๆ ที่ทาง TFEX ได้เตรียมพร้อมรับมือความผันผวนของราคาเพื่อให้ผู้ลงทุนมั่นใจในการซื้อขายฟิวเจอร์สกันครับ
26 เม.ย. 2556

เรื่องเด่นประเด็นร้อนในช่วงสัปดาห์ที่ผ่านมา คงหนีไม่พ้นเรื่องความผันผวนของราคาสินค้าโภคภัณฑ์ โดยเฉพาะราคาทองคำ ที่ปรับตัวลดลงอย่างน่าตกใจในช่วงวันหยุดสงกรานต์ ซึ่งทาง TFEX ก็ได้มีมาตรการรองรับกับสถานการณ์ดังกล่าวเพื่อให้ผู้ลงทุนที่ซื้อขายทองคำล่วงหน้า หรือ Gold Futures สามารถจัดการความเสี่ยงของตนได้ดีขึ้น ในสัปดาห์นี้ “นัดพบอนุพันธ์” จึงขอนำเสนอมาตรการต่างๆ ที่ทาง TFEX ได้เตรียมพร้อมรับมือความผันผวนของราคาเพื่อให้ผู้ลงทุนมั่นใจในการซื้อขายฟิวเจอร์สกันครับ
มาตรการแรกที่ทางตลาด TFEX ได้เตรียมไว้ คือ “Circuit Breaker” หากภาวะการซื้อขายฟิวเจอร์สแต่ละตัวเกิดการเปลี่ยนแปลงด้านราคาอย่างผิดปกติ ตลาด TFEX มีมาตรการที่เรียกว่า Circuit Breaker โดยจะหยุดการซื้อขายสินค้านั้นเป็นการชั่วคราวเพื่อให้ผู้ลงทุนได้รับทราบสถานการณ์ มีเวลาไตร่ตรองข้อมูลข่าวสารที่เกิดขึ้น และทบทวนสถานะของตน ก่อนที่จะตัดสินใจซื้อขายหรือปรับเปลี่ยนสถานะต่อไป ทั้งนี้ ระดับราคาที่ TFEX จะดำเนินมาตรการ Circuit Breaker นั้น จะแตกต่างกันไปในแต่ละสินค้า สำหรับ Gold Futures กำหนดไว้ว่า หากระดับราคามีการเปลี่ยนแปลง +/10% จากราคาที่ใช้ชำระราคาล่าสุด ระบบจะหยุดซื้อขายชั่วคราวเป็นเวลา 30 นาที ก่อนที่จะเปิดให้ซื้อขายอีกครั้ง พร้อมกับการขยายช่วงการเปลี่ยนแปลงราคาเป็น +/20%
นอกจากนี้ เพื่อเปิดโอกาสให้ผู้ลงทุนสามารถที่จะปรับเปลี่ยนสถานะของตนเองได้สะดวกมากขึ้นในบางภาวะที่ตลาดมีความผันผวนมาก ดังเช่นกรณีราคาทองคำปรับตัวลดลงมากในช่วงที่ผ่านมา TFEX ก็ได้มีการปรับปรุงแนวทางปฏิบัติเกี่ยวกับรายการการซื้อขายรายใหญ่ หรือ Block Trade ระหว่างวันที่ 1719 เม.ย. โดยได้กำหนดจำนวนของการซื้อขายแบบ Block Trade ขั้นต่ำตั้งแต่ 1 สัญญา จากเดิมที่กำหนดขั้นต่ำไว้ที่ 100 สัญญา โดยจะอนุญาตชั่วคราวเป็นเวลา 3 วันของการซื้อขายในช่วงเวลาการซื้อขายเช้าและบ่าย
มาตรการสุดท้าย คือ การปรับ Margin Rate โดยหลักประกันของสัญญาฟิวเจอร์สนั้นจะมีการทบทวนอยู่ตลอดเวลาเพื่อให้เหมาะสมกับความเสี่ยงของการซื้อขายฟิวเจอร์สในแต่ละช่วง ซึ่งจะเป็นส่วนเพิ่มความมั่นคงให้กับการซื้อขายในตลาด TFEX และสร้างความมั่นใจให้กับผู้ลงทุนและผู้ที่เกี่ยวข้องทั้งหมด และจากความผันผวนอย่างรุนแรงของราคาทองคำและเงินในตลาดต่างประเทศในช่วงที่ผ่านมา สำนักหักบัญชีได้คำนวณและประกาศปรับเพิ่มอัตราหลักประกัน ซึ่งส่งผลให้ผู้ลงทุนทั่วไปต้องวางหลักประกันขั้นต้น (Initial Margin) ของ Gold Futures ขนาด 50 บาททองคำเป็น 7.6 หมื่นบาทต่อสัญญา และ Gold Futures ขนาด 10 บาททองคำเป็น 15,200 บาทต่อสัญญา ส่วน Silver Futures อยู่ที่ระดับ 10,450 บาท ซึ่งผู้ลงทุนควรติดตามสถานการณ์อย่างใกล้ชิดและเตรียมเงินสำรองไว้สำหรับการวางหลักประกันด้วย
สุดท้ายนี้ เพื่อเร่งติวเข้มมือใหม่ให้สามารถใช้อนุพันธ์บริหารความเสี่ยงของตนอย่างถูกหลักการ TFEX ได้จัดกิจกรรม TFEX Open House ครั้งที่ 1 ขึ้น ในวันที่ 27-28 เม.ย. 2556 เวลา 10.00-17.00 น. ณ Meeting Room 14 ศูนย์การประชุมแห่งชาติสิริกิติ์ โดยท่านจะได้พบกับ Classroom มากมาย รวมถึงได้พบกับโบรกเกอร์ TFEX ชั้นนำดูรายละเอียดเพิ่มเติมที่ www.TFEX.co.th หรือสอบถาม SET Call Center 02-229-2222